Surathai21/ocs-krisdika huggingface dataset:
กฎกระทรวงกำหนดการชดใช้เงินค่าทดแทนสำหรับความเสียหายที่เกิดขึ้นเป็นพิเศษ พ.ศ. 2564
วันที่ประกาศ: 2021-07-05

content: กฎกระทรวง กำหนดการชดใช้เงินค่าทดแทนสำหรับความเสียหายที่เกิดขึ้นเป็นพิเศษ พ.ศ. ๒๕๖๔  
content: อาศัยอำนาจตามความในมาตรา ๖ วรรคหนึ่ง และมาตรา ๒๘ วรรคห้า แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกรณีที่เจ้าของอสังหาสริมทรัพย์ได้รับความเสียหายที่เกิดขึ้นเป็นพิเศษจากการที่เจ้าหน้าที่ได้เข้าครอบครองและใช้อสังหาริมทรัพย์ตามมาตรา ๒๘ วรรคสอง ให้แจ้งเป็นหนังสือให้เจ้าหน้าที่ทราบภายในสามสิบวันนับแต่วันที่เจ้าหน้าที่เข้าครอบครองหรือใช้อสังหาริมทรัพย์นั้น
sectionNo: 1
content: พร้อมทั้งพยานหลักฐานแสดงความเสียหายที่เกิดขึ้นเป็นพิเศษนั้น ค่าเสียหายที่เกิดขึ้นเป็นพิเศษต้องเป็นค่าเสียหายที่เป็นผลโดยตรงจากการเข้าครอบครองหรือใช้อสังหาริมทรัพย์ของเจ้าหน้าที่ และมิใช่ค่าใช้จ่าย ค่าเสียสิทธิ หรือค่าเสียหายที่กำหนดไว้ตามมาตรา ๓๘ วรรคสอง
sectionNo: 2
content: ข้อ ๒ ให้เจ้าหน้าที่คำนวณค่าเสียหายตามพยานหลักฐานที่ได้รับตามข้อ ๑ และตามที่เห็นว่าเสียหายจริง เสนอคณะกรรมการตามมาตรา ๑๙ เมื่อคณะกรรมการดังกล่าวให้ความเห็นชอบแล้ว ให้เจ้าหน้าที่จ่ายค่าเสียหายดังกล่าวให้เจ้าของภายในสามสิบวันนับแต่วันที่คณะกรรมการตามมาตรา ๑๙ ให้ความเห็นชอบ
content: ให้ไว้ ณ วันที่ ๑๐ มิถุนายน พ.ศ. ๒๕๖๔พลเอก ประยุทธ์ จันทร์โอชานายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๘ วรรคห้า แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒
content: บัญญัติให้การกำหนดเงินค่าทดแทนสำหรับความเสียหายที่เกิดขึ้นเป็นพิเศษเนื่องจากการเข้าครอบครองหรือใช้ประโยชน์ในอสังหาริมทรัพย์ของเจ้าหน้าที่ก่อนการเวนคืน ให้เป็นไปตามหลักเกณฑ์ที่กำหนดในกฎกระทรวง จึงจำเป็นต้องออกกฎกระทรวงนี้
กฎกระทรวงกำหนดการลด เพิ่ม หรือหักเงินค่าทดแทนอันเนื่องจากผลของการเวนคืนหรือสภาพแห่งที่ดินที่เปลี่ยนแปลงไป พ.ศ. 2564
วันที่ประกาศ: 2021-07-05

content: กฎกระทรวง กำหนดการลด เพิ่ม หรือหักเงินค่าทดแทนอันเนื่องจากผลของการเวนคืน หรือสภาพแห่งที่ดินที่เปลี่ยนแปลงไป พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง และมาตรา ๒๒ วรรคห้า แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ในการพิจารณาว่าที่ดินในแปลงเดียวกันที่เหลืออยู่จากการเวนคืนมีราคาสูงขึ้นหรือราคาลดลง ให้พิจารณาจากประโยชน์โดยตรงที่ที่ดินที่เหลืออยู่จะได้รับหรือที่ต้องเสียไปเมื่อการดำเนินการตามวัตถุประสงค์แห่งการเวนคืนแล้วเสร็จ
sectionNo: 1
content: วิธีการคำนวณประโยชน์ที่ได้รับหรือที่ต้องเสียไปเป็นจำนวนเงินค่าทดแทนที่ต้องลดลงหรือเพิ่มขึ้น ให้เป็นไปตามที่คณะรัฐมนตรีกำหนด
sectionNo: 2
content: ข้อ ๒ ที่ดินแปลงใดที่เจ้าของหรือผู้ครอบครองได้กระทำอย่างใดให้ที่ดินเปลี่ยนสภาพไปในลักษณะที่จะทำให้เกิดความเสียหายหรือไม่เหมาะสมที่จะใช้ประโยชน์จากที่ดินนั้น ไม่ว่าจะเป็นการขุดดินออกไปหรือทำสภาพแห่งที่ดินให้ผิดไปจากธรรมชาติที่เป็นอยู่หรือวิธีการอื่นใด และคณะกรรมการตามมาตรา ๑๙
sectionNo: 2
content: ยังมิได้นำสภาพแห่งที่ดินดังกล่าวมาพิจารณากำหนดราคา ให้พนักงานเจ้าหน้าที่มีหนังสือแจ้งให้เจ้าของที่ดินแปลงนั้นดำเนินการแก้ไขปรับปรุงที่ดินให้อยู่ในสภาพเดิมภายในระยะเวลาที่กำหนด และแจ้งให้ทราบด้วยว่าหากไม่ดำเนินการให้แล้วเสร็จภายในระยะเวลาที่กำหนด
sectionNo: 2
content: พนักงานเจ้าหน้าที่จะหักค่าใช้จ่ายในการดำเนินการแก้ไขปรับปรุงที่ดินให้อยู่ในสภาพเดิมออกจากราคาเบื้องต้นหรือเงินค่าทดแทนสำหรับที่ดินแปลงนั้น แล้วแต่กรณี แต่ต้องไม่เกินราคาเบื้องต้นหรือเงินค่าทดแทนที่คณะกรรมการตามมาตรา ๑๙ กำหนดสำหรับที่ดินแปลงนั้น
sectionNo: 2
content: ค่าใช้จ่ายในการดำเนินการแก้ไขปรับปรุงที่ดินให้อยู่ในสภาพเดิมตามวรรคหนึ่ง ให้หมายความรวมถึงค่าเสียหาย ค่าใช้จ่ายในการแก้ไขปรับปรุงที่ดิน และค่าใช้จ่สยอย่สงอื่นที่เกิดขึ้น
content: ให้ไว้ ณ วันที่ ๑๐ มิถุนายน พ.ศ. ๒๕๖๔พลเอก ประยุทธ์ จันทร์โอชานายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๒ วรรคห้า แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ บัญญัติให้การดำเนินการในกรณีที่ดินในแปลงเดียวกันที่เหลืออยู่จากการเวนคืนมีราคาสูงขึ้นหรือราคาลดลง
content: และกรณีที่ดินที่ถูกเวนคืนเปลี่ยนสภาพไปในลักษณะที่จะทำให้เกิดความเสียหายหรือไม่เหมาะสมที่จะใช้ประโยชน์ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
กฎกระทรวงกำหนดค่าธรรมเนียมเกี่ยวกับการทำการค้าขาออกซึ่งสินค้ามาตรฐานและการตรวจสอบมาตรฐานสินค้า พ.ศ. 2564
วันที่ประกาศ: 2021-07-14

content: กฎกระทรวง กำหนดค่าธรรมเนียมเกี่ยวกับการทำการค้าขาออกซึ่งสินค้ามาตรฐาน และการตรวจสอบมาตรฐานสินค้า พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติมาตรฐานสินค้าขาออก พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกกฎกระทรวง ฉบับที่ ๑๐ (พ.ศ. ๒๕๒๓) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓
sectionNo: 3
content: ข้อ ๓ ให้กำหนดค่าธรรมเนียม ดังต่อไปนี้ (๑) การจดทะเบียนเป็นผู้ทำการค้าขาออกซึ่งสินค้ามาตรฐาน ต่อสินค้ามาตรฐานประเภทหรือชนิดละ๒,๕๐๐ บาท (๒) การต่ออายุใบทะเบียนตาม (๑) สำหรับสินค้ามาตรฐาน ประเภทหรือชนิดละ๒๐๐ บาท (๓) ใบอนุญาตให้เป็นผู้ประกอบธุรกิจตรวจสอบมาตรฐานสินค้า
sectionNo: 3
content: ต่อสินค้ามาตรฐานประเภทหรือชนิดละ๑,๕๐๐ บาท (๔) การต่ออายุใบอนุญาตตาม (๓) สำหรับสินค้ามาตรฐาน ประเภทหรือชนิดละ๒๐๐ บาท (๕) ใบอนุญาตให้เป็นผู้ตรวจสอบมาตรฐานสินค้า ทางวิชาการที่ต้องอาศัยหลักวิชา เครื่องมือ และอุปกรณ์ทางวิทยาศาสตร์ ฉบับละ๕๐๐ บาท (๖) การต่ออายุใบอนุญาตตาม (๕) ฉบับละ๑๐๐ บาท (๗)
sectionNo: 3
content: ใบอนุญาตให้เป็นผู้ตรวจสอบมาตรฐานสินค้านอกจาก (๕) ต่อสินค้ามาตรฐานประเภทหรือชนิดละ๑๐๐ บาท (๘) การต่ออายุใบอนุญาตตาม (๗) สำหรับสินค้ามาตรฐาน แต่ละประเภทหรือชนิดละ๒๕ บาท (๙) ใบแทนใบทะเบียนตาม (๑) และใบแทนใบอนุญาต ตาม (๓) (๕) และ (๗) ฉบับละ๕๐ บาท (๑๐) บัตรประจำตัว ฉบับละ๒๕ บาท (๑๑)
sectionNo: 3
content: การทดสอบความรู้ผู้ขอรับอนุญาตเป็นผู้ตรวจสอบ มาตรฐานสินค้าตาม (๕)๑๐๐ บาท (๑๒) การทดสอบความรู้ผู้ขอรับอนุญาตเป็นผู้ตรวจสอบ มาตรฐานสินค้าตาม (๗) ต่อสินค้ามาตรฐานแต่ละประเภท หรือชนิดละ๒๕ บาท (๑๓) คัดสำเนาเอกสาร ฉบับละ๕ บาท (๑๔) รับรองเอกสารหรือสำเนาเอกสาร ฉบับละ๕ บาท
content: ให้ไว้ ณ วันที่ ๒๔ มิถุนายน พ.ศ. ๒๕๖๔ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงค่าธรรมเนียมเกี่ยวกับการทำการค้าขาออกซึ่งสินค้ามาตรฐานและการตรวจสอบมาตรฐานสินค้า โดยยกเลิกการเก็บค่าธรรมเนียมคำร้องขอและค่าแบบพิมพ์คำร้องขอ
content: เพื่อรองรับการดำเนินการโดยวิธีการทางอิเล็กทรอนิกส์และลดค่าใช้จ่ายให้แก่ผู้ทำการค้าขาออกซึ่งสินค้ามาตรฐาน ผู้ประกอบธุรกิจตรวจสอบมาตรฐานสินค้า และผู้ตรวจสอบมาตรฐานสินค้า จึงจำเป็นต้องออกกฎกระทรวงนี้
กฎกระทรวงกำหนดหน่วยงานของรัฐที่สามารถขอให้เจ้าพนักงานบังคับคดีดำเนินการบังคับทางปกครอง (ฉบับที่ 6) พ.ศ. 2564
วันที่ประกาศ: 2021-07-12

content: กฎกระทรวง กำหนดหน่วยงานของรัฐที่สามารถขอให้เจ้าพนักงานบังคับคดี ดำเนินการบังคับทางปกครอง (ฉบับที่ ๖) พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ และมาตรา ๖๓/๑๕ วรรคหก แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติวิธีปฏิบัติราชการทางปกครอง (ฉบับที่ ๓) พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้
content: ให้เพิ่มความต่อไปนี้เป็น (๔๒) และ (๔๓) ของข้อ ๒ แห่งกฎกระทรวงกำหนดหน่วยงานของรัฐที่สามารถขอให้เจ้าพนักงานบังคับคดีดำเนินการบังคับทางปกครอง พ.ศ. ๒๕๖๓ “(๔๒) สถาบันเพื่อการยุติธรรมแห่งประเทศไทย (องค์การมหาชน) (๔๓) สถาบันอนุญาโตตุลาการ”
content: ให้ไว้ ณ วันที่ ๒ กรกฎาคม พ.ศ. ๒๕๖๔ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖๓/๑๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติวิธีปฏิบัติราชการทางปกครอง (ฉบับที่ ๓) พ.ศ. ๒๕๖๒
content: กำหนดให้หน่วยงานของรัฐสามารถยื่นคำขอฝ่ายเดียวต่อศาลเพื่อให้ศาลออกหมายบังคับคดีตั้งเจ้าพนักงานบังคับคดีเพื่อบังคับให้เป็นไปตามคำสั่งทางปกครองที่กำหนดให้ชำระเงินได้ และการที่จะนำหลักการนี้ไปใช้บังคับแก่หน่วยงานอื่นของรัฐที่มิใช่กระทรวง ทบวง กรม หรือส่วนราชการที่เรียกชื่ออย่างอื่นและมีฐานะเป็นกรม
content: ราชการส่วนภูมิภาค และราชการส่วนท้องถิ่นนั้น จะต้องกำหนดในกฎกระทรวง ดังนั้น เพื่อให้การบังคับตามคำสั่งทางปกครองที่กำหนดให้ชำระเงินของสถาบันเพื่อการยุติธรรมแห่งประเทศไทย (องค์การมหาชน) และสถาบันอนุญาโตตุลาการ มีประสิทธิภาพยิ่งขึ้น สมควรกำหนดให้สถาบันเพื่อการยุติธรรมแห่งประเทศไทย (องค์การมหาชน)
content: และสถาบันอนุญาโตตุลาการเป็นหน่วยงานของรัฐที่สามารถขอให้เจ้าพนักงานบังคับคดีดำเนินการบังคับทางปกครองได้ จึงจำเป็นต้องออกกฎกระทรวงนี้
กฎกระทรวงกำหนดการจำหน่ายหรือทำลายโรงเรือน สิ่งปลูกสร้าง หรืออสังหาริมทรัพย์อื่น พ.ศ. 2564
วันที่ประกาศ: 2021-07-05

content: กฎกระทรวงกำหนดการจำหน่ายหรือทำลายโรงเรือน สิ่งปลูกสร้าง หรืออสังหาริมทรัพย์อื่นพ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง และมาตรา ๓๙ วรรคสอง แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content:  เมื่อเจ้าหน้าที่ได้รื้อถอนโรงเรือน สิ่งปลูกสร้าง หรืออสังหาริมทรัพย์อื่นอันติดอยู่กับที่ดินตามมาตรา ๓๗ วรรคสอง แล้ว จะจำหน่ายโดยขายให้แก่บุคคลทั่วไป หรือนำไปใช้ประโยชน์ในราชการของตน หรือยกให้แก่เจ้าของเดิม หน่วยงานอื่นของรัฐ องค์กรสาธารณกุศลหรือองค์กรทางศาสนาก็ได้ ตามที่เห็นสมควร
sectionNo: 1
content: ในกรณีที่ไม่มีผู้ซื้อหรือรับการยกให้ในเวลาอันสมควร ให้เจ้าหน้าที่ทำลายเสียโดยเร็ว
content: ให้ไว้ ณ วันที่ ๑๐ มิถุนายน พ.ศ. ๒๕๖๔พลเอก ประยุทธ์ จันทร์โอชานายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๙ วรรคสอง แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ บัญญัติให้การจำหน่ายหรือทำลายโรงเรือน สิ่งปลูกสร้าง หรืออสังหาริมทรัพย์อื่นอันติดอยู่กับที่ดิน ที่ได้จากการเวนคืนตามมาตรา ๓๗ วรรคสอง
content: เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้
พระราชกฤษฎีกายกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 29) พ.ศ. 2509 พ.ศ. 2564
วันที่ประกาศ: 2021-07-13

content: พระราชกฤษฎีกา ยกเลิกพระราชกฤษฎีกาควบคุมการส่งออกไปนอกราชอาณาจักร ซึ่งสินค้าบางอย่าง (ฉบับที่ ๒๙) พ.ศ. ๒๕๐๙ พ.ศ. ๒๕๖๔
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๑๒ กรกฎาคม พ.ศ. ๒๕๖๔ เป็นปีที่ ๖ ในรัชกาลปัจจุบัน
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรยกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ ๒๙) พ.ศ. ๒๕๐๙
content: อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกายกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ ๒๙) พ.ศ. ๒๕๐๙ พ.ศ. ๒๕๖๔”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ ๒๙) พ.ศ. ๒๕๐๙
content: ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่พระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ ได้กำหนดมาตรการในการกำกับดูแลการส่งออกโบราณวัตถุและศิลปวัตถุซึ่งรวมถึงเทวรูป ชิ้นส่วนของเทวรูป พระพุทธรูป และชิ้นส่วนของพระพุทธรูปไว้เป็นการเฉพาะแล้ว
content: สมควรยกเลิกพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ ๒๙) พ.ศ. ๒๕๐๙ ที่มีความซ้ำซ้อนกัน เพื่อให้การกำกับดูแลในเรื่องดังกล่าวมีความเป็นเอกภาพ อันจะเป็นประโยชน์ในการอำนวยความสะดวกแก่ประชาชน จึงจำเป็นต้องตราพระราชกฤษฎีกานี้
กฎกระทรวงกำหนดให้ผลิตภัณฑ์อุตสาหกรรมสับปะรดในภาชนะบรรจุปิดสนิท ต้องเป็นไปตามมาตรฐาน พ.ศ. 2564
วันที่ประกาศ: 2021-07-19

content: กฎกระทรวง กำหนดให้ผลิตภัณฑ์อุตสาหกรรมสับปะรดในภาชนะบรรจุปิดสนิท ต้องเป็นไปตามมาตรฐาน พ.ศ. ๒๕๖๔
content: อาศัยอำนาจตามความในมาตรา ๑๗ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑
content: ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ผลิตภัณฑ์อุตสาหกรรมสับปะรดในภาชนะบรรจุปิดสนิทต้องเป็นไปตามมาตรฐานเลขที่ มอก. ๕๑ - ๒๕๖๒ ตามประกาศกระทรวงอุตสาหกรรม ฉบับที่ ๕๙๘๘ (พ.ศ. ๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง ยกเลิกมาตรฐานผลิตภัณฑ์อุตสาหกรรมสับปะรดกระป๋อง
sectionNo: 2
content: และกำหนดมาตรฐานผลิตภัณฑ์อุตสาหกรรมสับปะรดในภาชนะบรรจุปิดสนิท ลงวันที่ ๒๘ ตุลาคม พ.ศ. ๒๕๖๓
content: ให้ไว้ ณ วันที่ ๒๘ มิถุนายน พ.ศ. ๒๕๖๔ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีการปรับปรุงมาตรฐานผลิตภัณฑ์อุตสาหกรรมสับปะรดในภาชนะบรรจุปิดสนิท โดยประกาศกระทรวงอุตสาหกรรม ฉบับที่ ๕๙๘๘ (พ.ศ. ๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง
content: ยกเลิกมาตรฐานผลิตภัณฑ์อุตสาหกรรมสับปะรดกระป๋องและกำหนดมาตรฐานผลิตภัณฑ์อุตสาหกรรมสับปะรดในภาชนะบรรจุปิดสนิท ลงวันที่ ๒๘ ตุลาคม พ.ศ. ๒๕๖๓ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา ๑๘
content: แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ แล้ว สมควรปรับปรุงการกำหนดให้ผลิตภัณฑ์อุตสาหกรรมสับปะรดในภาชนะบรรจุปิดสนิทต้องเป็นไปตามมาตรฐาน
content: เพื่อให้สอดคล้องกับมาตรฐานผลิตภัณฑ์อุตสาหกรรมสับปะรดในภาชนะบรรจุปิดสนิทที่ได้ปรับปรุงใหม่ จึงจำเป็นต้องออกกฎกระทรวงนี้
กฎกระทรวงกำหนดอัตราค่าทำศพที่ให้นายจ้างจ่าย พ.ศ. 2564
วันที่ประกาศ: 2021-07-12

content: กฎกระทรวง กำหนดอัตราค่าทำศพที่ให้นายจ้างจ่าย พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติเงินทดแทน พ.ศ. ๒๕๓๗ และมาตรา ๑๖ แห่งพระราชบัญญัติเงินทดแทน พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติเงินทดแทน (ฉบับที่ ๒) พ.ศ. ๒๕๖๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงกำหนดอัตราค่าทำศพที่ให้นายจ้างจ่าย พ.ศ. ๒๕๖๓
sectionNo: 2
content: ข้อ ๒ เมื่อลูกจ้างประสบอันตรายหรือเจ็บป่วยจนถึงแก่ความตายหรือสูญหาย ให้นายจ้างจ่ายค่าทำศพแก่ผู้จัดการศพของลูกจ้างในอัตราห้าหมื่นบาท
sectionNo: 3
content: ข้อ ๓ ในกรณีที่ลูกจ้างประสบอันตรายหรือเจ็บป่วยจนถึงแก่ความตายหรือสูญหายระหว่างวันที่ ๙ ธันวาคม พ.ศ. ๒๕๖๑ จนถึงก่อนวันที่กฎกระทรวงนี้มีผลใช้บังคับ ให้นายจ้างจ่ายค่าทำศพแก่ผู้จัดการศพของลูกจ้างในอัตราสี่หมื่นบาท
content: ให้ไว้ ณ วันที่ ๘ กรกฎาคม พ.ศ. ๒๕๖๔ สุชาติ ชมกลิ่น รัฐมนตรีว่าการกระทรวงแรงงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงอัตราค่าทำศพที่ให้นายจ้างจ่ายเมื่อลูกจ้างประสบอันตรายหรือเจ็บป่วยจนถึงแก่ความตายหรือสูญหาย ให้เหมาะสมกับสภาพเศรษฐกิจในปัจจุบัน จึงจำเป็นต้องออกกฎกระทรวงนี้